text: [{"text_idx": "#000001", "text": "SI\u0301 a\u0301 odda - men Fleyr \u00e6tlar meira"}, {"text_idx": "#000002", "text": "Li\u0301kt er til, at F\u00f8roya Tele-deildin hja\u0301 kvinnum ver\u00f0ur ein kapprenning millum hesi li\u00f0ini."}, {"text_idx": "#000003", "text": "Eftir fyrstu vikurnar i\u0301 F\u00f8roya Tele-deildini hja\u0301 kvinnum er trupult at si\u0301ggja nakran ho\u0301tta eina finalu i\u0301millum Fleyr og SI\u0301 - i\u0301millum Iuliiu Kuvshinova og hennara fyrrverandi felag, SI\u0301."}, {"text_idx": "#000004", "text": "SI\u0301Ta\u00f0 sa\u0301 onki serligt u\u0301r hja\u0301 SI\u0301 kvinnunum i\u0301 summar. Talan var um sto\u0301ra fra\u0301gongd si\u0301\u00f0ani si\u0301\u00f0sta kappingara\u0301r. Iuliia Kuvshinova og To\u0301ta Bu\u0301ado\u0301ttir fo\u0301ru til Fleyr, Maria Sarita Lorenzen fo\u0301r til Dra\u0301tt, og si\u0301\u00f0ani hava dru\u0301gvir ska\u00f0ar darva\u00f0 fleiri leikarum. SI\u0301 fekk si\u0301\u00f0ani styrk i\u0301 Svitlanu Shvanska u\u0301r Ukraina, og seinni Saru Hasku u\u0301r Albania. Umframt hetta hevur SI\u0301 eina r\u00f8\u00f0 av ungum evnari\u0301kum landsli\u00f0sleikarum sum Jannu Falkvard og Sofi\u0301u Weihe Simonsen. SI\u0301 hevur ti\u0301 megna\u00f0 at hildi\u00f0 seg a\u0301 oddanum av kappingini saman vi\u00f0 Fleyr, sum er einasta li\u00f0i\u00f0, sum hevur vunni\u00f0 a\u0301 SI\u0301."}, {"text_idx": "#000005", "text": "Sofi\u0301a Weihe Simonsen i\u0301 landsdysti"}, {"text_idx": "#000006", "text": "FleyrF\u00f8royameistarin Fleyr hevur higartil vunni\u00f0 allar si\u0301nar dystir i\u0301 kappingini, to\u0301 at fyrsta stigi\u00f0 var\u00f0 mist i\u0301 3-2 sigrinum a\u0301 Mj\u00f8lni seinasta leygardag. Fleyr hev\u00f0i sto\u0301ra fra\u0301gongd i\u0301 ste\u00f0ginum, har m.a. Su\u0301sanna So\u0301lrunardo\u0301ttir Ludvig og Hanna Biskupst\u00f8 fo\u0301ru til danskan flogbo\u0301lt, og Sarah Frings fo\u0301r aftur til USA. I\u0301 sta\u00f0in fyri at taka leikbra\u0301 a\u0301 oddanum av flogbo\u0301ltinum, tryggja\u00f0i felagi\u00f0 s\u00e6r i\u0301sta\u00f0in besta leikaran i\u0301 f\u00f8roysku kappingini seinastu a\u0301rini, Iuliiu Kuvshinova, og ny\u0301ggjan hevara, To\u0301tu Bu\u0301ado\u0301ttir, ba\u0301\u00f0ar u\u0301r SI\u0301. Haraftrat kom O\u0301luva Mohr u\u0301r KI\u0301F. Umfamt hetta hava landsli\u00f0sleikarar, sum Kristina Knudsen, og ungir leikarar, sum Emma Michala Sannino og Helena Skylv Hansen, vi\u0301st si\u0301nar dygdir."}, {"text_idx": "#000007", "text": "TBTilfari\u00f0 i\u0301 stoypiskei\u00f0ini hja\u0301 venjaranum Arthuri D. Poulsen er betri, enn ta\u00f0 leingi hevur veri\u00f0 hja\u0301 TB. Sum alti\u0301\u00f0 hevur TB no\u0301gvar ungar leikarar, sum eisini eru a\u0301 landsli\u00f0unum \u2013 i\u0301 l\u00f8tuni serliga Jo\u0301hanna Christiansdo\u0301ttir, Bj\u00f8rk Brujn og Ranja Magnussen. Saman vi\u00f0 royndum leikarum, sum So\u0301lva\u0301 Dimon og u\u0301rm\u00e6linginum Arianu Pereyra Gonzalez u\u0301r Argentina, kann TB geva einhv\u00f8rjum li\u00f0i dygga mo\u0301tst\u00f8\u00f0u \u2013 serliga a\u0301 heimav\u00f8lli. Ta\u00f0 er ivasamt, um TB r\u00e6ttiliga hevur styrkina at r\u00f8kka einum finalupla\u0301ssi i\u0301 a\u0301r, men vi\u00f0 tveimum dystum til go\u0301\u00f0ar i\u0301 mun til SI\u0301 hevur TB m\u00f8guleikan fyri at n\u00e6rkast Fleyr og SI\u0301 i\u0301 oddinum. Kann TB leggja aftrat go\u0301\u00f0u gongdini, so eru u\u0301tlit til, at ta\u00f0 aftur kann fara at gerast heilt stuttligt a\u0301 Tv\u00f8royri \u2013 sum i\u0301 2017, ta\u0301 TB vann steypakappingina seinast, ella i\u0301 2015, ta\u0301 TB var F\u00f8royameistari. Tvey av ungu stj\u00f8rnuskotunum hja\u0301 TB: Bj\u00f8rk Lu\u0308nell Bruhn og Ranja Jo\u0301hannesdo\u0301ttir Magnussen"}, {"text_idx": "#000008", "text": "Dra\u0301tturDra\u0301ttur seg\u00f0i i\u0301 ste\u00f0ginum venjaranum Ragnari i\u0301 Haraldstovu farv\u00e6l \u2013 hann er farin til Mj\u00f8lnir. A\u0301 venjarasi\u0301\u00f0uni kom Eszter Sa\u0301ntosi-To\u0301th u\u0301r Ungarn, sum leikandi venjari, og harumframt kom Maria Sarita Lorenzen u\u0301r SI\u0301. Eftir ste\u00f0g fra\u0301 flogbo\u0301lti er Anna Su\u0301nado\u0301ttir Hansen byrja\u00f0 aftur, men hinvegin er sto\u0301rur saknur i\u0301 Ruth Albinsdo\u0301ttir, sum ikki er vi\u00f0 i\u0301 a\u0301r. Higartil hevur gingi\u00f0 heldur strilti\u00f0 hja\u0301 li\u00f0num, og ilt er at si\u0301ggja, at Dra\u0301ttur kann taka kappingina upp vi\u00f0 Fleyr ella SI\u0301 um pla\u0301ss i\u0301 finaluni um FM-heiti\u00f0 i\u0301 a\u0301r. M\u00f8guliga si\u0301ggja t\u00e6r m\u00f8guleikan i\u0301 steypakappingini."}, {"text_idx": "#000009", "text": "Mj\u00f8lnirMj\u00f8lnir to\u0301ktist at satsa naka\u00f0 til hesa kappingina vi\u00f0 ny\u0301ggja venjaranum Ragnari i\u0301 Haraldstovu. Umframt hetta, so hevur Mj\u00f8lnir fleiri landsli\u00f0sleikarar - Siri\u00f0 Samson, Onnu Arnholdsdo\u0301ttir og Amandu Niclassen. Enn hevur hetta ikki r\u00e6ttiliga kasta\u00f0 tey no\u0301gvu stigini av s\u00e6r. M\u00f8guliga ti\u0301 Fleyr og SI\u0301 hava satsa\u00f0 meira. Spennadi ver\u00f0ur to\u0301 at si\u0301ggja, um evnari\u0301ka Mj\u00f8lnir-li\u00f0i\u00f0 vinnur seg longur fram seinni i\u0301 kappingini, ella um t\u00e6r fara at gera seg galdandi i\u0301 steypakappingini."}, {"text_idx": "#000010", "text": "KI\u0301F\u00c6tlandi skuldi KI\u0301F styrkja seg munandi til hetta kappingara\u0301ri\u00f0, men av einihv\u00f8rji ors\u00f8k bleiv hetta av ongum. KI\u0301F er sterkt a\u0301 venjarasi\u0301\u00f0uni vi\u00f0 Kristiani Mikkelsen og hevur umframt hetta landsli\u00f0sleikarar sum Milju Silvansdo\u0301ttir og Jakobinu Joensen. Fyrstu 4 dystirnar eru to\u0301 einans 5 stig komin til h\u00f8ldar. Vi\u00f0 einum og tveimum dystum til go\u0301\u00f0ar, i\u0301 mun til summi av hinum li\u00f0unum, er kortini stutt hja\u0301 KI\u0301F at klintra upp a\u0301 bronsupla\u0301ssi\u00f0, men to\u0301 er langt upp til Fleyr og SI\u0301."}, {"text_idx": "#000011", "text": "TernanTernan er ny\u0301tt li\u00f0 i\u0301 bestu kvinnudeildini og gevur hinum li\u00f0unum har\u00f0a mo\u0301tst\u00f8\u00f0u vi\u00f0 Iani Dam a\u0301 odda, sum venjara, og eitt av essunum hja\u0301 honum er afturkoman av Birgit Guttesen, sum longu aftur telist millum bestu leikararnar i\u0301 F\u00f8roya Tele-deildini, so spennandi ver\u00f0ur, ta\u0301 ny\u0301tt landsli\u00f0 i\u0301 n\u00e6stum skal takast u\u0301t til Silver League kappingina i\u0301 mai og juni 2023. Ternan vann s\u00e6r higartil einasta stigi\u00f0 i\u0301 3-2 tapinum fyri KI\u0301F, men v\u00e6ntast kann, at ta\u0301 Ternan vinnur fyrsta dystin, koma a\u00f0rir sigrar honum a\u0301 baki. O\u0301f\u00f8ra ungdo\u0301msarbei\u00f0i\u00f0 hja\u0301 Ternuni ger, at ongin ivi er um, at n\u00e6stu a\u0301rini ver\u00f0ur Ternan eitt av li\u00f0unum, i\u00f0 roknast skal vi\u00f0 i\u0301 landskappingunum."}, {"text_idx": "#000013", "text": "St\u00f8\u00f0an i\u0301 F\u00f8roya Tele-deildini hja\u0301 kvinnum:SI\u0301 18 stig (7 dystir)Fleyr 17 stig (6 dystir)TB 9 stig (5 dystir) Dra\u0301ttur 7 stig (7 dystir)Mj\u00f8lnir 6 stig (6 dystir)KI\u0301F 5 stig (5 dystir)"}, {"text_idx": "#000016", "text": "24. umfar: Ty\u0301\u00f0andi dystir i\u0301 morgin og sunnudagin"}, {"text_idx": "#000018", "text": "H\u00f8r\u00f0ur mo\u0301ti Gilla i\u0301 donsku steypakappingini"}, {"text_idx": "#000019", "text": "Eingin slingur i\u0301 valsinum hja\u0301 Neistanum"}, {"text_idx": "#000021", "text": "U19: Tju\u0301gu sp\u00e6larar u\u0301r a\u0301tta ymiskum fel\u00f8gum u\u0301ttiknir"}]